Only a Northern Song

«Only a Northern Song» er en sang av The Beatles som ble skrevet av George Harrison. Sangen ble innspilt våren 1967 under arbeidet med Sgt. Pepper's Lonely Hearts Club Band, men ble utelatt på det albumet, og ble først utgitt 13. januar 1969 på soundtrack albumet Yellow Submarine i USA. Samme album kom ut fire dager senere i Storbritannia.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201 «Only a Northern Song» var med i filmen Yellow Submarine som hadde premiere 17. juli 1968 i London.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 106

 Bakgrunn 

Northern Songs Ltd var et selskap som hadde rettighetene til blant annet sangene som Lennon/McCartney skrev. Dick James eide 50 % av aksjene, mens de resterende 50 % var fordelt mellom Brian Epstein, John Lennon og Paul McCartney. George Harrison eide ingen aksjer; men grunnet en kontrakt som utløp cirka 1968, ble sangene han skrev, eid av Northern Songs Ltd.Lewisohn, Mark (1988). The Beatles Recording Sessions s. 97 Teksten til «Only a Northern Song» var et sarkastisk spark til den ordningen.Turner, Steve (2009) The Stories Behind the Songs 1967 – 1970 Carlton Books Limited ISBN 978-1-847-32268-5 s. 45 I etterkant forsøkte Harrison å tone det ned med at sangen handlet om den hellige byen Liverpool, og at i tillegg til det, var sangen eid av Northern Songs som han ikke eide.The Beatles (2000). The Beatles Anthology. San Francisco: Chronicle Books. ISBN 978-0-8118-2684-6 s. 292

 Innspilling 

Da Harrisons sanger skulle innspilles, var det ofte at de ikke hadde noen ordentlig tittel da de startet opp. I dette tilfelle het sangen «Not Known» da gruppen startet opp med den 13. februar 1967 i Abbey Road Studios. Ni tagninger med grunnkomp ble festet til teip og den tredje ble valgt ut som den beste. Dagen etter ble tagning 3 overført til en annen teip (kalt tagning 11) med den forskjell at de nå fikk to spor til rådighet, slik at Harrison kunne legge på sin vokal to ganger. Noe mer ble ikke gjort før 20. april 1967. Årsaken var at produsent George Martin ikke syntes «Only a Northern Song» holdt mål til inkludering på Sgt. Pepper's Lonely Hearts Club Band. Han foreslo for Harrison at han måtte komme med noe bedre. Harrison var ikke blid for å høre dette, men det endte med at han kom med «Within You Without You» i stedet, og dette var en lettelse for de andre som var involvert i albumet.Martin, George (1995) Summer Of Love: The Making Of Sgt Pepper. London: Pan Books (paperback utgave). ISBN 0-330-34210-X s 124 Men 20. april ble teipen med taging tre tatt fram igjen og de erstattet tidligere opptak med pålegg av bass, trompet, klokkespill og andre lydeffekter. Siden McCartney ikke var en trompetspiller, ble innsatsen hans deretter. På tagning 11 ble det lagt på mer vokal. Dagen etter tok George Martin og lydtekniker Geoff Emerick og synkroniserte disse to versjonene sammen.Lewisohn, Mark (1988). The Beatles Recording Sessions s. 109 På Anthology finnes sangen uten lydeffekter og med andre vokal-innslag enn det som dukket opp på Yellow Submarine i januar 1969. Opptaket går også en smule kjappere og avsluttes (tones ned) på tidligere tidspunkt.Anthology 2 – informasjon i heftet som fulgte med utgivelsen (s. 34/35)

 Musikere og instrumenterMacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 187 

George Harrison: orgel, lydeffekter, vokal
John Lennon: klokkespill, lydeffekter
Paul McCartney: trompet, lydeffekter, bass
Ringo Starr: trommer

 Yellow Submarine Soundtrack 

I 1999 kom Yellow Submarine Soundtrack ut. «Only a Northern Song» var blant de femten sangene som ble med. Det som var blitt gjort der, var at de opprinnelige firesporsteipene hvor de hadde spilt inn grunnkompene, ble hentet frem og lagt ut på datafiler sammen med de øvrige pålegg. Av den grunn kom alle instrumenter og sangstemmer mer tydelig frem.The Beatles VH1 Special Yellow Submarine – intervjuer med McCartney, Harrison og Starr – 19. september 1999

Referanser

 Eksterne lenker 
 Sangteksten 

Kategori:The Beatles-sanger
Kategori:Sanger skrevet av George Harrison
Kategori:Sanger fra 1967
Kategori:Britiske sanger